જોકે આ વર્ષે હેરિટેજ થીમ જોવા મળવાની છે ત્યારે અખાડિયનો પણ તલવાર, ફરશી વગેરેની વાતોને યાદ કરતાં હોય છે, જે વર્તમાન સમયમાં તે હેરિટેજ બની રહ્યાં છે. એટલું જ નહીં, કુસ્તીનાં નિદર્શન પણ થતાં હતા. એ સમય અખાડાનો વારસો પણ અદભૂત હતો. એ સમયે તલવાર, ભાલા, ફરશી. સમસીર, પટ્ટા સાથે અખાડિયનો નિદર્શન કરતાં હતાં. જ્યારે ફરશી અથડાય ત્યારે તણખાં ઝરતા હતા. અનેક પ્રકારનાં દિલધડક અને આશ્ચર્યજનક પ્રયોગો પણ થતાં હતાં. અગાઉ કુસ્તીના પ્રયોગો પણ થતાં હતાં અને પહેલવાનો પણ જોડાતા હતા. આ વર્ષે પણ ૩૦ જેટલા અખાડામાં ૪,૦૦૦ જેટલા અખાડિયનો રથયાત્રામાં જોડાશે.